EkBass/fiwiki-20250220-pages-articles huggingface dataset:
Maurice Kottelat

Maurice Kottelat (s. 1957 Delémont, SveitsiCommissioners: Dr Maurice Kottelat International Commission on Zoological Nomenclature) on sveitsiläinen Euraasian makean veden kaloihin erikoistunut iktyologi. Kottelat suoritti vuonna 1987 luonnontieteiden kandidaatin tutkinnon Neuchâtelin yliopistossa ja vuonna 1989 tohtorintutkinnon Amsterdamin yliopistossa. Vuonna 1980 hän hän aloitti Thaimaassa kenttätutkimuksensa Itä-Aasian ja Indonesian makean veden kaloista. Vuonna 1997 hän laati tärkeän katsauksen siikojen suvusta (Coregonus). Yhdessä Tan Heok Huin kanssa hän työskenteli Sumatrassa, missä he mm. löysivät yhtenä maailman pienimmistä kalalajeista pidetyn Paedocypris progenetica -lajin. Vuonna 2007 Kottelat julkaisi Euroopan sisävesikalaston kattavan Handbook of European Freshwater Fishes -teoksen yhdessä Jörg Freyhofin kanssa. Kottelat oli jo vuoteen 2006 mennessä kuvaillut yli 440 tieteelle uutta kalalajia. Vuonna 2006 Kottelat sai Neuchâtelin yliopiston kunniatohtorin arvon. Kottelat on ollut European Ichthyological Societyn presidentti (1997–2007, 2012-) ja International Commission on Zoological Nomenclaturen komissaari (2006-). Kottelatilla ei ole enimmällä osalla urastaan ollut akateemista virkaa, vaan hän on työskennellyt freelance- taksonomina. == Julkaisuja == *1990 Maurice Kottelat: Indochinese Nemacheilines, a revision of nemacheiline loaches (Pisces: Cypriniformes) of Thailand, Burma, Laos, Cambodia and southern Viet Nam. 180 text-figures. 8vo, pp. 262 *1996 Maurice Kottelat & Tony Whitten: Freshwater Biodiversity in Asia: With Special Reference to Fish *1997 Maurice Kottelat: European Freshwater fishes. An heuristic checklist of the freshwater fishes of Europe (exclusive of former USSR), with an introduction for non-systematists and comments on nomenclature and conservation. Biologia (Bratislava) Sect. Zool., 52 (Suppl.):1-271. *1997 Maurice Kottelat: Freshwater Fishes of Western Indonesia and Sulawesi *1998 Maurice Kottelat: Fishes of Brazil - An Aid to the Study of Spix and Agassiz's (1829-31) Selecta Genera et Species Piscium Brasiliensium *2001 Maurice Kottelat : Fishes of Laos *2001 Maurice Kottelat: Freshwater fishes of Northern Vietnam: A preliminary check-list of the fishes known or expected to occur in Northern Vietnam : with comments on systematics and nomenclature *2007 Maurice Kottelat & Jörg Freyhof: Handbook of European Freshwater Fishes. Tekijöiden julkaisema. *2012 Maurice Kottelat: Conspectus cobitidum: an inventory of the loaches of the world (Teleostei: Cypriniformes: Cobitoidei) Raffles Bulletin of Zoology, Supplement 26: 1–199. *2013 Maurice Kottelat: The fishes of inland waters of Southeast Asia: a catalogue and core bibliography of the fishes known to occur in freshwaters, mangroves and estuaries. Raffles Bulletin of Zoology, Supplement 27: 1-663. == Lähteet == Luokka:Vuonna 1957 syntyneet Luokka:Elävät henkilöt Luokka:Sveitsiläiset eläintieteilijät
Costeen diskografia

Tämä artikkeli on suomalaisen laulaja-lauluntekijä Costeen diskografiasta. Hän on julkaissut kolme albumia vuosina 2019–2022. Molemmilta albumeilta on julkaistu useita singlejä, joiden lisäksi hän on julkaissut EP:n Tipan kanssa. == Studioalbumit == Nimi Julkaisutiedot Lista Myynti Albumilista Ehkä joskus tää viel naurattaa *Julkaistu: 24. toukokuuta 2019 *Formaatti: CD / LP / digitaalinen *Levy-yhtiö: Etenee Records 6 platinaa Kaikki loppuu aina *Julkaistu: 7. elokuuta 2020 *Formaatti: LP / digitaalinen *Levy-yhtiö: Etenee Records 2 Kaikki vampyyrit ei juo verta *Julkaistu: 23. syyskuuta 2022 *Formaatti: digitaalinen *Levy-yhtiö: Etenee Records 5 == EP:t == Nimi Julkaisutiedot Viaton *Julkaistu: 29. toukokuuta 2020 *Formaatti: digitaalinen *Levy-yhtiö: Etenee Records == Singlet == Nimi Vuosi Listasijoitukset Albumi Single- lista Radio- lista ”Pakoon pahaa oloo” 2018 — — Ehkä joskus tää viel naurattaa ”Yli susta” — — ”Luurangot” — — ”Toivon” — — ”Eka tääl” 2019 — — ”Päivänsäde” (feat. F) — — ”Satuta mua kunnolla” 20 — Kaikki loppuu aina ”Kunnes kuollaan” 18 — ”Taas sun kaa” 2020 12 — ”Normaaleita” (feat. Tippa) — — ”Kukaan ei henkiin herätä” — — ”Nuori Edelmann” 2021 9 — Kaikki vampyyrit ei juo verta ”Ne voi liittyy” (feat. Bizi) 16 — ”Elämä on hetken ihanaa” 20 — ”Älä pyydä mua takas enää” 2022 8 — ”Lähempänä jumalaa” — — ”Olen muistanut” 7 — ”Kyynel” (feat. Tippa & Heviteemu) 8 — ”Tytöt” 2023 36 — ”Rakastunut suruun” 31 — ”Anteeks” (feat. Fabe) 2024 16 — ”Silt se tuntuu” (feat. Tupe) 16 — ”Sano vaan” 27 46 ”Miten sut mielest poistetaan” 14 — ”Sekaisin” 2025 5 22 == Musiikkivideot == * Pakoon pahaa oloo (2018) * Päivänsäde (2019) * Normaaleita (2020) * Nuori Edelmann (2021) == Vierailijana == Vuosi Kappale Artisti Albumi 2019 ”Katastrofin aineet” F Mä en oo viel tarpeeks iso 2020 ”Poikien vessa” Mouhous I Hate Mouhous ”Picasso” Pihlaja Kirjoitettu tähtiin ”Vaikeeta” Heviteemu 2022 ”Levottomat tuulet” Adi L Hasla 2023 ”Herkkii koviksii” Sini Yasemin ”Palamaan” Whereismike == Katso myös == * Luettelo Costeen kappaleista == Lähteet == Luokka:Diskografiat
Mouhouksen diskografia

Suomalaisyhtye Mouhouksen diskografia. == Albumit == === Studioalbumit: === Nimi Julkaisutiedot Listasijoitukset Albumilista Fyysinen albumilista I Hate Mouhous * Julkaistu: 21. helmikuuta 2020 * Formaatti: Digitaalinen, LP * Levy-yhtiö: Etenee Records / Warner Music Finland 3 – Masennust & Massii *Julkaistu: 21. lokakuuta 2022 * Formaatti: Digitaalinen, LP * Levy-yhtiö: Etenee Records / Warner Music Finland 2 3 === EP't: === Albumi Julkaisutiedot Listasijoitukset Crackstreetboys * Julkaistu: 27. tammikuuta 2017 * Formaatti: Digitaalinen * Levy-yhtiö: Etenee Records / Warner Music Finland – Late Check-Outs * Julkaistu: 25. toukokuuta 2018 * Formaatti: Digitaalinen * Levy-yhtiö: Etenee Records / Warner Music Finland – == Singlet == === Singlet: === Vuosi Single Albumilta Listasijoitukset Singlelista Latauslista 2017 "Leposyke 300" Late Check-Outs – 26 "Teke Ei Mieti" – – 2018 "DRIVE.BYE" – – "Valvon" I Hate Mouhous – – 2019 "Äänii" 12 – "Frendi" – – "Likaset Vanssit" – – "Poikien Vessa" (mukana Costee) – – 2020 "Onneks" Masennust & Massii – – 2021 "Karma" – – "Aikuinen" (mukana Tippa) – – 2022 "Pahemmaks" 13 – "Rakkautta ja piikkilankaa" (Sini Yasemin feat. Mouhous) Viimeinen joka rikkoi mut 20 – "Haamuna" Masennust & Massii – – "Tyhmä" – – 2023 "Paholainen pukeutuu Pradaan" (Heviteemu feat. Mouhous) Pahoinvoiva sukupolvi – – "Ihminen" 49 – 2024 "Liian lähel aurinkoo" – – == Musiikkivideot == * 5AM In Lavushka (2017) * Hellafly (2017) * Leposyke 300 (2017) * Teke Ei Mieti (2017) * DRIVE.BYE (2018) * Hiljasexxx (2018) * Frendi (2019) * Likaset Vanssit (2019) * Poikien Vessa feat. Costee (2019) * Sori En Oo Pahoillani (2020) * Aikuinen feat. Tippa (2021) == Lähteet == Luokka:Diskografiat
Hopeahohtotetra

Hopeahohtotetra (Tetragonopterus argenteus) on tetrojen (Characidae) heimoon kuuluva makeissa ja trooppisissa vesissä elävä kalalaji, jota pidetään myös akvaariossa. Hopeahohtotetra kasvaa yleensä noin 7–8 senttimetrin mittaiseksi ja korkeintaan 11,2 senttimetrin mittaiseksi. Väriltään hopeahohtotetra on hopeanharmaa. Rinta- ja peräevä ovat kirkkaanpunaiset. Pyrstössä on musta täplä. Hopeahohtotetraa tavataan Amazon-joen altaalta Argentiinasta, Brasiliasta, Paraguaysta, Perusta ja Uruguaysta. Se on lihansyöjä. Laji elää 22–27 asteen lämpöisissä vesissä. == Lähteet == Luokka:Tetrat
Olli Antonion diskografia

Rap-artisti Olli Antonion diskografia. == Albumit == Albumi Julkaisutiedot Listasijoitukset De Puta Madre * Julkaisuvuosi: 2018 * Formaatti: LP, Digitaalinen * Levy-yhtiö: Hög Records Ruumisauton Nopeudel * Julkaisuvuosi: 2020 * Formaatti: Digitaalinen * Levy-yhtiö: Katutaso Äänite & Universal Music Finland Gigolon Poika * Julkaisuvuosi: TBA * Formaatti: Digitaalinen * Levy- yhtiö: Kreme Records == Singlet: == Vuosi Single Albumi Listasijoitukset 2017 "Pinkkei Elefanttei" De Puta Madre "Kultaketju" "Valot" (feat. Johannes Burg) 2018 "De Puta Madre" "Rullaan Spotil" "Omis Maailmoissani" Ruumisauton Nopeudel "Taivaal" (feat. Negatiiviset Nuoret) 2019 "Fiktioo" / "Hävytön" "Tarina" "Älä Kysele Tyhmii" "Mitä Mä Oon Vetäny" Ruumisauton Nopeudel 2020 "NPC" "Ei Oo Aikaa" Ruumisauton Nopeudel "Ota Happee" "Jahtaan Lohikäärmettä" "Heijastin" 2021 "Pelottavan Hyvä Fiilis" / "Hyppää" "Gigolon Poika" "Melkee Itkee" "Pushaa" (feat. Räxä) == Negatiiviset Nuoret == === Albumit: === Albumi Julkaisutiedot Listasijoitukset Negatiiviset Nuoret * Julkaisuvuosi: 2017 * Formaatti: LP, Digitaalinen * Levy-yhtiö: Rähinä Records Negatiiviset Nuoret 2 * Julkaisuvuosi: 2022 * Formaatti: Digitaalinen * Levy-yhtiö: Kreme Records === Singlet: === Vuosi Single Albumi Listasijoitukset 2016 "Mä Oon Niin Ruma" Negatiiviset Nuoret "Mutsi" "Rakkaus On Pelkkää Painetta Palleissa" "Niinku Sut Omistaisin" 2017 "Kellokosken Prinsessa" 2018 "Happoo" 2019 "Huono Juhlissa" / "Lopunaikojen Laiha Irwin" 2020 "Roskaruokaa Ja Paskahuumorii" Negatiiviset Nuoret 2 "Vaikea Elää" 2021 "Aurora Kutsuu" == Musiikkivideot == Olli Antonio * Pinkkei Elefanttei (2018) * Sori Jos Oon Myöhäs (2018) * Fiktioo (2019) * Moneyshot (2020) Negatiiviset Nuoret * Mä Oon Niin Ruma (2016) * Mutsi (2016) * Rakkaus On Pelkkää Painetta Palleissa (2016) * Roskaruokaa Ja Paskahuumorii (2021) == Vierailijana == * Erakossa - Tää On Nähty (2017) * Nikke Ankara - Luotiliivit (2018) * Tomi Amor - FILMI (2019) * Mactopias - Isot Takit (2021) * Musta Hanhi - Katse (2021) * Lucas - Eri Planeetal (2021) * Kalle Kinos - 200 Vuoden Päästä (2021) * Rekami - Vanha Ja Fly (2021) Luokka:Diskografiat
Francis Day

Francis Day (2. maaliskuuta 1829 – 10. heinäkuuta 1889) oli brittiläinen luonnontieteilijä. Hän kuvasi tieteelle lukuisia kalalajeja. Laudakia dayana- liskolaji on nimetty hänen mukaansa. == Lähteet == Luokka:Brittiläiset tieteilijät Luokka:Vuonna 1829 syntyneet Luokka:Vuonna 1889 kuolleet
Viksvidja

Viksvidja on kylä Kemiönsaaren kunnassa. Kylä sijaitsee Kemiön saaren itälaidalla Rekun ja Gammelbyn välissä. Viksvidja sijaitsee Rekujoen alajuoksulla, sen pohjoispuolella. Viksvidjan kyläalue ulottuu Rekujoelta pohjoiseen Nyängsbergenille asti. Kylän halki kulkee Rekusta Gammelbyhyn Perniöntie, jonka varrella kylän asutus sijaitsee. Kyläalueen eteläosa Rekujoen varrella on peltomaata. Pohjoisosa on metsää. Viksvidja eli Wiksvedja on ollut neljästä talosta muodostuva kylä 1500-luvulla. Isojaon aikaan 1787 kylässä on ollut vain kruunun ratsutila ja tämän aputila. Ratsutila jaettiin kolmeen osaan 1800-luvulla ja 1900-luvun kehitys toi kylään runsaasti pientiloja. Kylässä on ollut vesimylly ja kaksi tuulimyllyä vielä 1900-luvulle tultaessa. ==Lähteet== Luokka:Kemiön kylät
Sanna Kannisto

Sanna Kannisto (s. 1974 Hämeenlinna) on suomalainen valokuvataiteilija, joka asuu ja työskentelee Helsingissä. Kanniston teokset kuvaavat luonnon lajien monimuotoisuutta: eläin-, kasvi- ja maisema-aiheita. Kannisto on kiinnostunut ihmisen halusta hallita luontoa sekä tutkia ja kerätä tietoa. Hän näkee myös itsensä eräänlaisena keräilijänä, joka liittää lajin toisensa jälkeen omaan kokoelmaansa. Ekologiset kysymykset, kuten lintujen ja hyönteisten määrän väheneminen, ovat taiteilijalle tärkeitä aiheita. __TOC__ Taiteilijan kehittämä kuvausmenetelmä, luontoon pystytettävä kenttästudio, toimii usein näyttämönä hänen omaleimaisille kuvilleen. Kuvissa yhdistyvät lavastetun kuvan traditio, tieteellisen visualisoinnin keinot sekä asetelmien pitkät perinteet kuvataiteessa. Kannisto on työskennellyt yli 20 vuotta kestäneen uransa aikana lukuisilla Etelä-Amerikan sademetsien tutkimusasemilla, Venäjän Baikalilla, Italiassa Ponzan saarella sekä viime vuosina Hangossa, Helsingin lintutieteellisen yhdistyksen ylläpitämällä lintuasemalla. Kannisto työskentelee tiiviissä yhteistyössä luonnontutkijoiden kanssa. Kannisto on pitänyt vuodesta 1997 lähtien lukuisia yksityis- ja ryhmänäyttelyitä Euroopassa, Pohjois- ja Etelä-Amerikassa sekä Aasiassa. Vuonna 2015 Sanna Kannisto sai Valokuvataiteen valtionpalkinnon ja vuonna 2017 viisivuotisen valokuvataiteen taiteilija-apurahan. == Koulutus == * 1998–2002 Taiteen maisteri, Valokuvaus, Taiteiden ja suunnittelun korkeakoulu, Aalto-yliopisto, Helsinki. * 1994–1997 Valokuvauksen ammattikorkeakoulututkinto, Turun ammattikorkeakoulu nykyisin Turun taideakatemia, Turku. == Julkaisut == * State of The Art Photography, Feymedia and NRW-Forum Düsseldorf, Germany 2012 * Fieldwork, monograph, Aperture Foundation, New York, 2011 * The Helsinki School, Vol. 4, A Female View, Hatje Cantz, Germany 2011 * Northwawe, Overview of video art in the Nordic Countries, Guerini, Milan 2009 * Photo Art: The New World of Photography, Thames and Hudson, 2008 * Photo Art: Photography in the 21st Century, Aperture, 2008 * REAL, From the collecton of DZ-BanK, Städel Museum and Hatje Cantz, Frankfurt am Main, Germany * Research and Invention, catalogue, Fotomuseum Winterthur, Switzerland 2007 * Photo Art: Fotografie im 21. Jahrhundert, DuMont Literatur und Kunst Verlag, Germany 2007 * Garden Eden, DuMont Literatur und Kunst Verlag, Germany 2007 * The Helsinki School, Hatje Cantz, Germany 2007 * Selbstauslöser –catalogue, Kunsthalle Fridericianum 2005 * Helsinki Photography Festival 2005, catalogue, Gallery Hippolyte, 2005 * The Helsinki School, Hatje Cantz, Germany 2005 * Private Collection, catalogue, Sanna Kannisto and Galerie La Ferronnerie, Helsinki, 2004 == Palkinnot ja tunnustukset == * 2017 Suomen Taideyhdistys, William Thuring -palkinto * 2016 Taiteen edistämiskeskus, 5-vuotinen työskentelyapuraha * 2015 Valokuvataiteen valtionpalkinto * 2015 Ehdokkuus Suomen Taideakatemian palkinnon saajaksi * 2012 Suomen kulttuurirahaston palkinto == Lähteet == == Aiheesta muualla == * * * * * * Luokka:Suomalaiset valokuvaajat Luokka:Vuonna 1974 syntyneet Luokka:Elävät henkilöt
Emilia Vesa

Emilia Vesa (s. 3. tammikuuta 2001 Helsinki) on suomalainen jääkiekkoilija, pelipaikaltaan hyökkääjä. Hän edustaa Svenska damhockeyliganissa pelaavaa Frölundaa. Hän laukoo oikealta. ==Ura== ===Seuraura=== Vesa on Helsingin Jääkiekkoklubin kasvatti. Hän siirtyi kaudeksi 2016–2017 silloisessa naisten SM-sarjassa pelaavan Team Kuortaneen riveihin. Tulokaskaudella Vesa jakoi joukkueensa sisäisen pistepörssin viidennen sijan Kiia Nousiaisen kanssa tehopistein 6+11=17. Seuraavalla kaudella hän oli joukkueen pistepörssissä seitsemäs tehopistein 5+13=18. Kuortane saavutti tuolla kaudella pronssia. Kaudella 2018–2019 Vesa valittiin joukkueensa varakapteeniksi. Hän sijoittui joukkueen sisäisen pistepörssin kuudenneksi tehopistein 6+15=21. Hänet valittiin Naisten Liigan kuukauden pelaajaksi joulukuussa 2018. Vesa valittiin kaudeksi 2019–2020 Team Kuortaneen kapteeniksi ja hän sijoittui joukkueen sisäisen pistepörssin kolmanneksi pistein 9+23=32 ja jakoi syöttöpörssin toisen sijan Sanni Rantalan kanssa. Vesa siirtyi kaudeksi 2020–2021 Kiekko- Espoon riveihin. Hän oli runkosarjassa joukkueensa kolmanneksi paras pistenainen tehopistein 15+14=29, ja voitti sarjan plus/miinus-tilaston. Hänet valittiin myös helmikuun kuukauden pelaajaksi. Pudotuspeleissä hän teki neljä ja syötti viisi maalia Kiekko-Espoon voittaessa mestaruuden. Seuraavalla kaudella hän teki runkosarjassa 15 ottelussa 11 maalia ja antoi 11 maalisyöttöä. Pudotuspelien 12 ottelussa hänen tehopisteensä olivat 3+7=10 Kiekko-Espoon voittaessa mestaruuden. Vesa pelasi kauden 2022–2023 HIFK:ssa. Hän teki 28 runkosarjaottelussa 22 maalia ja antoi 31 maalisyöttöä. Yhdeksässä pudotuspeliottelussa hän viimeisteli seitsemän ja syötti 12 maalia. Hän teki eniten ylivoimamaaleja sekä runkosarjassa että pudotuspeleissä. Hän voitti Suomen-mestaruuden kolmannella peräkkäisellä kaudella. Vesa on edustanut kaudesta 2023–2024 lähtien Svenska damhockeyliganissa pelaavaa Frölundaa. Tulokaskaudellaan hän teki 32 runkosarjaottelussa kuusi maalia ja antoi 17 maalisyöttöä. Pudotuspelien kahdeksassa ottelussa hän syötti yhden maalin. ===Maajoukkueura=== Vesa on pelannut 48 tyttöjen maaottelua. Hänellä on alle 18-vuotiaiden MM-pronssi vuodelta 2019, ja hän pelasi ikäluokan MM- kilpailuissa myös 2017 ja 2018. Ensimmäisen naisten maaottelunsa hän pelasi kaudella 2018–2019. Hän pelasi kuusi ottelua Suomen pronssijoukkueessa MM- kilpailuissa 2021 sekä seitsemän ottelua Suomen saadessa pronssia Pekingin olympialaisissa 2022 ja MM-kilpailuissa 2024. Missään näistä kisoista hän ei saanut tehopisteitä. Hän pelasi MM-kilpailuissa myös 2022 (ilman tehopisteitä) ja 2023 (viisi maalia ja yksi syöttö). Kaikkiaan hän on pelannut 102 naisten maaottelua tehopistein 19+6=25 (tilanne 25.4.2024). ==Lähteet== * * ===Viitteet=== Luokka:Suomalaiset jääkiekkoilijat Luokka:Suomalaiset olympiamitalistit Luokka:HIFK:n pelaajat Luokka:Vuonna 2001 syntyneet Luokka:Elävät henkilöt
Nurmeksen lukio

Nurmeksen lukio on Pohjois-Karjalassa, Nurmeksen kaupungissa toimiva, sekä nuorille että aikuisopiskelijoille opetusta antava yleissivistävä lukio. Se tarjoaa lukiolaisille myös avoimen yliopiston kursseja yhteistyössä Pohjois- Karjalan koulutuskuntayhtymän ylläpitämän Riveria-oppilaitoksen kanssa. Vuonna 2018 Nurmeksen lukiossa opiskeli 114 lukiolaista. ==Lähteet== ==Aiheesta muualla== *Nurmeksen lukio, Lukio (opintopolku.fi) Luokka:Suomen lukiot Luokka:Nurmeksen rakennukset ja rakennelmat Luokka:Nurmeksen oppilaitokset
Ford Escort (1974)

Ford Escort II on Ford Escortin toinen sukupolvi, jota valmistettiin vuosina 1974–1980. Toisen sukupolven autojen valmistus loppui Englannissa elokuussa 1980 ja Saksassa hieman myöhemmin. Australiassa mallin korvasi Ford Laser. == Ford Escort II (1974–1980) == Edeltäjäänsä hieman tilavampi toisen sukupolven Escort esiteltiin alkuvuonna 1975. Mallisarjan ensimmäiset yksilöt valmistuivat tehtaan liukuhihnalta edellisen vuoden marraskuussa. Tekniset muutokset olivat vähäisiä, sillä auto perustui samalle perusrakenteelle kuin edeltäjänsä, ja siksi myös akseliväli oli pysynyt samanpituisena. Toisin kuin ensimmäisen sukupolven autot, toinen sukupolvi oli saksalais-englantilainen yhteishanke. Fordin ajatuksena Escortin markkinoinnissa oli tarjota pohjimmiltaan samaa autoa eri asiakaskohderyhmille. Perusmallit L ja GL suunnattiin tavanomaisille asiakkaille, kun taas Sport-, Mexico- ja RS2000-mallit oli tarkoitettu urheilullista, mutta silti edullista autoa hakeville asiakkaille. Ensi kertaa oli tarjolla myös selkeästi paremmin varusteltu Ghia-malli, jossa oli muun muassa musta vinyylikatto sekä erikoisvanteet. Kaupallisen sektorin tarpeisiin oli jo ensimmäisestä sukupolvesta tuttu kaksipaikkainen umpipakettiauto Van. vasen|pienoiskuva|Neliovinen Ford Escort II Mexico-mallia myytiin nyt vain Englannin sisämarkkinoilla, ja se oli saanut keulalleen ensimmäisen sukupolven RS2000-mallista tutun Pinto-moottorin, kutistettuna 1,6-litraiseksi. Muualla Euroopassa sen sijaan myytiin perinteisellä Kent-moottorilla varustettua mallia nimellä 1600 Sport. Ensimmäisen sukupolven RS1600-mallin BDA-moottorin kokoa oli hieman kasvatettu ja se tunnettiin nyt nimellä RS1800. Tämä malli oli erityisesti suunnattu kilpakäyttöön, ja vain harvoja yksilöitä on säilynyt tieliikenteessä. Niistäkin harvoista yksilöistä lähes kaikki ovat nykyisin keräilijöiden tallettamia harvinaisuuksia. FIA:n sääntöjen mukaan Fordin olisi pitänyt valmistaa 400 samanlaista yksilöä luokitustarkoituksiin, mutta harrastajien keskuudessa on jo pitkään vallinnut yleinen yhteisymmärrys siitä, että autoja olisi alun perin valmistettu huomattavasti vähemmän. Osaltaan hämmennys saattaa selittyä sillä, että monikaan RS1800 ei koskaan tullut siviililiikenteeseen, vaan ne varustettiin kilpa-autoiksi joko ralliin tai radalle jo uudesta pitäen. Toisen sukupolven mallistosta RS2000 erottuu muista muovisen viistetyn etusäleikkönsä ja nelivalojärjestelmänsä ansiosta. Kaikissa muissa malleissa oli joko yksi pyöreä tai neliskulmainen ajovalo kummallakin puolella. Neliovinen RS2000 oli saatavana ainoastaan Australiassa. == Lähteet == == Aiheesta muualla == Escort (1974) Luokka:C-segmentin autot Luokka:1970-luvun autot Luokka:1980-luvun autot
Ford Escort (1980)

Ford Escort III on Ford Escortin kolmas sukupolvi, jota valmistettiin vuosina 1980–1985. == Ford Escort III (1980–1985) == Kolmannen sukupolven Escort esiteltiin syyskuussa 1980. Tässä vaiheessa myös Euroopan ja Pohjois-Amerikan markkinoille tarkoitetut Escortit erotettiin toisistaan omiksi malleikseen. Escort valittiin Vuoden autoksi Euroopassa 1981. Uuden Escortin oli tarkoitus olla kustannustehokas ja myös jossain määrin hi-tech-malli, joka voittaisi pääkilpailijansa Volkswagen Golfin saaman suosion. Kolmas sukupolvi oli varsin suuri uudistus edeltäjiinsä nähden. Huomattavimmat muutokset olivat auton muuttuminen sedanista monikäyttöiseksi hatchback-koriksi sekä vetotavaltaan etuvetoiseksi. Sedania alettiin valmistaa vuonna 1983 Ford Orion -nimisenä. Tarjolle tuli vuonna 1984 myös ensimmäistä kertaa avomalli. Myös moottoritekniikka oli täysin poikkeavaa edeltävistä kahdesta sukupolvesta. Vaihtoehtoina olivat 1,3- ja 1,6-litraiset kannen yläpuolisella nokka- akselilla varustetut CVH-moottorit sekä Ford Fiestasta lainattu niin sanottu Valencia-tyyppinen 1,1-litrainen moottori. Ensi kertaa saatavana oli myös 1,6-litrainen dieselmoottori. Golfin GTI-mallia vastaamaan Ford esitteli 1,6-litraisesta CVH-moottorista piristetyn XR3-version. Vuonna 1983 se varustettiin polttoaineen suihkutusjärjestelmällä ja mallimerkintä muuttui muotoon XR3i (i = injection, ’ruiskutus’). Viimeinen uudistus tapahtui vuonna 1984, jolloin malliston huipulle saatiin turboahdetulla moottorilla varustettu RS Turbo. Suomeen ja muutamiin muihin maihin tuotiin vuosina 1983–1985 Brasiliassa valmistettua Escort LX -mallia, jossa oli parempi varustelu, löysempi jousitus ja vanhanaikaiset Renault-sukuiset moottorit. Brasilialaismallit olivat kuitenkin laadultaan heikompia ja varaosien saatavuus oli ongelmallista. == Lähteet == == Aiheesta muualla == Escort (1980) Luokka:C-segmentin autot Luokka:1980-luvun autot
Ford Escort (1986)

Ford Escort IV on Ford Escortin neljäs sukupolvi, jota valmistettiin vuosina 1986–1992. == Ford Escort IV (1986–1992) == Escort sai pienen kasvojenkohotuksen mallivuodelle 1986. Monissa yhteyksissä auto tunnetaan Mk IV -nimellä, vaikka virallisesti se luetaan edelleen kolmannen sukupolven Escortiksi. Tärkeimmät uudistukset olivat lisävarusteena saatava mekaaninen ABS-jarrujärjestelmä (Turbo-mallissa vakiovaruste) sekä lämmitettävä tuulilasi. Fiestan alitehoiseksi osoittautunut 1,1-litrainen jätettiin pois moottorivalikoimasta ja 1,3 litran CVH-moottori kasvoi 1,4-litraiseksi. == Lähteet == == Aiheesta muualla == Escort (1986) Luokka:C-segmentin autot Luokka:1980-luvun autot Luokka:1990-luvun autot
Lemmitty

Lemmitty on vanha suomalainen etunimi. Se on esihistorialliselta ajalta peräisin oleva muinaissuomalainen nimi, joka otettiin uudelleen käyttöön 1800-luvulla. Samaa perua on myös nimi Lempi.Vilkuna 2007, s. 140–141. Lemmitty-nimi mainittiin Kansanvalistusseuran kalenterissa vuonna 1883. Suomalaisessa almanakassa se oli mukana vuosina 1908–1949, jolloin Lemmityn nimipäivää vietettiin 18. elokuuta. Aikaisemmin kyseinen päivä oli ollut kreikkalaistaustaisen Agapeetuksen nimipäivä. Kumpikin nimi tarkoittaa ’rakastettua’. Digi- ja väestötietoviraston tilastoista selviää, että Lemmitty-nimeä on annettu sekä naisille että miehille. Edellisillä se on kuitenkin ollut paljon yleisempi: vuoteen 2020 mennessä tämän etunimen on saanut 1 982 naista ja noin 50–60 miestä. Lemmityksi on nimetty varsinkin 1910- ja 1920-luvuilla syntyneitä; 1950-luvun jälkeen uusia Lemmittyjä on syntynyt enää harvakseltaan. Kustaa Vilkunan kirjassa Etunimet (2007) todetaan, että nimi on ”ehkä liian tunnepitoinen kelvatakseen yleisempään käyttöön”.Vilkuna 2007, s. 140. ==Tunnettuja Lemmittyjä== * Sakari Lemmitty Pälsi (1882–1965), arkeologi, kansatieteilijä ja kirjailija * Ingeborg (Inke) Mikkola (oik. Aina Lemmitty Maattola) (1910–1992), näyttelijä ==Lähteet== ==Aiheesta muualla== * Etunimien taivutus: Lemmitty (Kotimaisten kielten keskuksen verkkojulkaisu) Luokka:Etunimet
Kuopion vankileiri

Kuopion vankileiri oli vuonna 1918 noin 2639 vangin vankileiri. Sotaa edeltävänä aikana pyrittiin saamaan sopu aikaan osapuolien kesken, jopa juuri ennen sodan syttymistä, sopua haettiin Kuopion Puistokoululla järjestetyssä kokouksessa. Vankileirillä henkensä menetti lähes 500 vankia, nälkään ja tauteihin. Kuopion vankileiri ei poikennut muista leireistä erityisesti, ravintoa oli liian vähän ja vankeja liikaa yhdellä pienellä alueella. Myös hygienia oli huonoa ja tämän johdosta sairastuneisuus erilaisiin tauteihin kasvoi. Kuopion vankileirillä olivat vangittuina muun muassa Yrjö Hyvärinen, Ville Vainio, Antti Mäkelin, Roope Tuhti, Taavi Tainio, Edvard Halonen, Pekka Aakula, Antti Lastu, Tahvo Hiekkaranta ja Juho Tila. Vankileirin toiminta lakkasi syyskuun lopulla vuonna 1918. == Lähteet == Luokka:Kuopion historia Luokka:Suomen sisällissota Luokka:Vankileirit Suomessa 1918
Perfect Illusion

Perfect Illusion on yhdysvaltalaisen laulajan-lauluntekijän Lady Gagan musiikkikappale. Sen julkaisi Interscope Records hänen viidennen, Joanne- studioalbuminsa johtosinglenä 9. syyskuuta 2016. Kappaleen ovat sekä sanoittaneet että tuottaneet Gaga, Kevin Parker, Mark Ronson ja BloodPop. "Perfect Illusion" on lajityypiltään pop, dancerock ja poprock-kappale, jonka sanat kertovat artistin "parhaimmista kohokohdista ja huonoimmista heikkouksista" parisuhteessa. Kappaleen musiikkivideon ohjasivat Ruth Hogben sekä Andrea Gelardin ja sen ensiesitys oli Foxilla Scream Queensin toisen tuotantokauden avausjaksossa 20. syyskuuta 2016. "Perfect Illusion" sai musiikkikriitikoiden keskuudessa vaihtelevia vastaanottoja ristiriitaisista positiivisiin, joidenkin kiinnitettyä huomiota samanlaisuuksiin yhdysvaltalaismuusikko Bruce Springsteenin kappaleiden kanssa. Kaupallisesti kappale oli kansainvälinen menestys, sen päästyä singlelistan kärkeen Kreikassa ja Ranskassa sekä kymmenen parhaan joukkoon Italiassa, Skotlannissa, Slovakiassa, Tšekissä ja Unkarissa. Lisäksi se pääsi singlelistan kahdenkymmenen parhaan joukkoon Australiassa, Isossa-Britanniassa, Kanadassa, Libanonissa, Portugalissa, Sveitsissä ja Yhdysvalloissa. Kappale on myynyt julkaisunsa jälkeen Brasiliassa platinaa. Gaga esitti kappaleen ensimmäisen kerran livenä Moth Clubilla Lontoossa 10. syyskuuta 2016. Sen jälkeen hän on esittänyt sen muun muassa kolme päivää kestäneellä Dive Bar Tour -kiertueella sekä The Late Late Show with James Cordenissa. "Perfect Illusion" on ollut myös mukana yhdysvaltalaisen American Horror Story: Roanoke -kauhuohjelman trailerissa. ==Lähteet== Luokka:Vuoden 2016 kappaleet Luokka:Lady Gagan kappaleet
Million Reasons

Million Reasons on yhdysvaltalaisen laulajan-lauluntekijän Lady Gagan musiikkikappale. Sen julkaisi Interscope Records hänen viidennen, Joanne- studioalbumin toisena singlenä 8. marraskuuta 2016. Kappale oli julkaistu jo ennen tätä promosinglenä 5. lokakuuta 2016. Kappaleen ovat sanoittaneet Gaga, Hillary Lindsey ja Mark Ronson, joista Gaga ja Ronson myös tuottivat sen BloodPopin kanssa. "Million Reasons" on lajityypiltään pop ja country kappale, jonka sanat kertovat parisuhteen aikaisista "sydänsurusta ja toivosta". Kappale sai pääosin positiivisen vastaanoton musiikkikriitikoilta, jotka kehuivat sen yksinkertaista tuotantoa ja sanoituksia. Kaupallisesti kappale oli kohtalainen menestys, sen päästyä singlelistan kymmenen parhaan joukkoon Slovakiassa, Sveitsissä, Unkarissa, Yhdysvalloissa ja Venezuelassa. Lisäksi kappale on myynyt Australiassa yksinkertaista ja Italiassa sekä Yhdysvalloissa kolminkertaista platinaa. Kappale oli ehdolla Grammylle vuoden 2018 Grammy- palkintogaalassa kategoriassa "Paras pop soolo esitys". Kappaleen musiikkivideon ohjasivat Ruth Hogben sekä Andrea Gelardin ja sen juoni on jatkumoa edeltäjäsingle Perfect Illusionin musiikkivideolle. Video julkaistiin 14. joulukuuta 2016. Gaga on esittänyt "Million Reasonsin" ensimmäisen kerran livenä Dive Bar Tour-kiertueella 5. lokakuuta 2016. ==Lähteet== Luokka:Vuoden 2016 kappaleet Luokka:Lady Gagan kappaleet
Bejan Daruwalla

Bejan Daruwalla (11. heinäkuuta 1931 – 29. toukokuuta 2020) oli intialainen astrologi. Hän hyödynsi astrologisessa tulkinnassaan useita eri menetelmiä kuten palmistriaa, numerologiaa, tarokkikortteja, Yijingiä, heprealaista mytologiaa sekä vedalaista ja länsimaista astrologiaa. Uskonnolta ja taustaltaan hän on zarathustralainen, mutta hänet tunnetaan Ganeshan palvojana. Daruwallan astrologinen ura alkoi, hänen omien sanojensa mukaan, 19-vuotiaana opiskelijana. Hänen ystävänsä isä, joka työskenteli astrologina, kertoi hänelle, että hänestä tulee kuuluisa astrologi. Astrologian ohella hän työskenteli useita vuosia Ahmedabadin yliopistossa englannin kielen professorina. Hän osallistui vuodesta 2003 Intian suurimman astrologisen verkkosivuston GaneshaSpeaksin toimintaan. Hän kertoi vuonna 2000 pitävänsä BJP:tä tulevaisuuden puolueena ja uskovansa Atal Bihari Vajpayeen olevan suurin intialainen Gandhin jälkeen. Vuonna 2014 hän ilmoitti uskovansa Narendra Modin voittavan parlamenttivaalit ja pääsevän pääministeriksi. Kaksi vuotta aikaisemmin Gujaratin pääministerinä toiminut Modi oli pitänyt puheen Daruwallan 2012: End of the World? -kirjan julkistustilaisuudessa. Vuonna 2015 Modin hyökättyä Biharin pääministeri Nitish Kumaria vastaan siitä, että Kumar oli kysellyt neuvoja okkultisteilta, Daruwalla ilmoitti medialle, että Modi oli itse luettanut tulevaisuutensa hänellä. Hän kertoi myös vuonna 2019, että Modi jatkaisi maansa pääministerinä. Hänen epäonnistuneisiin ennustuksiinsa lukeutuvat muun muassa väitteet siitä, että koronaviruspandemia päättyisi toukokuussa 2020. Aikaisemmin hän oli virheellisesti ennustanut, että Kashmirin ongelmat päättyisivät vuonna 2001 ja Yhdysvalloilla olisi ensimmäinen naispresidentti vuonna 2010. ==Lähteet== Luokka:Intialaiset astrologit Luokka:Vuonna 1931 syntyneet Luokka:Vuonna 2020 kuolleet
Bergö (Hiittinen)

Bergö on useasta saaresta muodostuva kylä Hiittisissä, nykyisessä Kemiönsaaren kunnassa. Bergö sijaitsee Hiittisten pohjoisrajalla. Kylän suurimmat saaret ovat Gyltholmen, Långholmen, Stora Bergön ja Bockholmen. Näistä ainoastaan Stora Bergön on ympärivuotisesti asuttu. Lisäksi kylässä on lukuisia pienempiä saaria. Monet saarista on kesämökkikäytössä. Bergön varhaisista vaiheista ei ole tietoa. Kylä on muodostunut Bergön yksinäistilan maista, joka on ainakin 1800-luvusta lähtien sijainnut Gyltholmenilla. Yksinäistilasta jaettiin 1800- ja 1900-lukujen vaihteessa kolme uutta tilaa. Stora Bergön myytiin Granit- yhtiölle ja Bockholmen Taalintehtaan Osuuskaupalle. Stora Bergönillä toimi vuosina 1890–1941 kivilouhimo ja enimmillään saarella asui sata työmiestä perheineen. Saarella toimi hetken aikaa jopa kauppa, leipomo ja yksityinen alakansakoulu. Bockholmenille syntyi työväenasutusta, joka kulki Stora Bergönille ja Taalintehtaalle. Stora Bergönin kivilouhimo lopetti toimintansa jatkosodan alussa. Saari evakoitiin ja tilalle tuotiin sotilaita, eivätkä kaikki asukkaat palanneet sodan jälkeen. 1960-luvusta lähtien Granit alkoi myydä saarta pois kesätontteina. Sittemmin vakituinen asutus on hävinnyt kylän saarilta. ==Lähteet== ==Aiheesta muualla== * Luokka:Hiittisten kylät
Ilomantsin lukio

Ilomantsin lukio on pohjoiskarjalalaisessa Ilomantsin kunnassa toimiva pieni yleissivistävä yleislukio. Vuonna 2018 lukiossa opiskeli 27 lukiolaista. Ilomantsin lukio on pärjännyt useassa lukiovertailuissa hyvin. Koulu sijoittui esimerkiksi STT:n vuoden 2019 lukiovertailussa Pohjois-Karjalan parhaaksi lukioksi. STT:n lukiovertailu kuvastaa osaltaan lukio-opetuksen hyvää tasoa. Tässä lukiovertailussa mitataan osaamisen kehittymistä tarkastelemalla oppilaiden ylioppilaskirjoitusten arvosanoja verrattuna lukion sisäänpääsykeskiarvoihin kolme vuotta aiemmin. Ilomantsin lukion kanssa samalla kiinteistöllä opiskelevat Ilomantsin yhtenäiskoulun eli Pogostan koulu esi- ja alakoulun oppilaat. Kunta sulki kaikki viimeisetkin kyläkoulunsa kevätlukukauden 2020 jälkeen ja keskitti perusopetuksen Pogistan kouluun. ==Lähteet== ==Aiheesta muualla== *Ilomantsin lukio, Lukio (opintopolku.fi) *Riikka Heikkilä (4.12.2012, päivitetty 18.2.2015) Kultakaivosyhtiö tarjoaa muhkeaa stipendiä lukiolaisille (yle.fi) Luokka:Suomen lukiot Luokka:Ilomantsin rakennukset ja rakennelmat
Audi 90

Audi 90 on Audin vuosina 1984–1991 valmistama ylemmän keskiluokan automalli, joka oli Audi 80:n ylellisempi ja suuremmalla moottorilla varustettu sisarmalli. 90-mallinimen käytöstä luovuttiin vuonna 1991 Audi 80 (B4) -mallin esittelyn yhteydessä. == Audi 90 B2 (1984–1987) == Vuonna 1984 Audi 80 (B2) -mallin kasvojenkohotuksen yhteydessä sen viisisylinterisellä moottorilla varustetut mallit eriytettiin Audi 90 -mallinimen alle. Bensiinimoottorivalikoiman muodostivat 2,0-litrainen (115 hv) ja 2,2-litrainen (136 hv). Lisäksi saatavana oli myös nelisylinterinen 1,6-litrainen (70 hv) dieselmoottori. == Audi 90 B3 (1987–1991) == Audi 80 (B3) -malliin perustuva Audi 90 esiteltiin vuoden 1987 alkupuolella. Bensiinimoottorivalikoiman muodostivat viisisylinteriset 2,0- (115/160 hv) ja 2,3-litraiset (136/170 hv), dieselmoottorina oli nelisylinterinen 1,6-litrainen (80 hv). == Lähteet == == Aiheesta muualla == 90 Luokka:D-segmentin autot Luokka:1980-luvun autot Luokka:1990-luvun autot
Böle (Hiittinen)

Böle on kylä Kemiönsaaren kunnan Hiittisissä. Kylä sijaitsee Rosalan saaren eteläreunalla. Rosalan kylästä Hiittisten kylään johtava tie kulkee Bölen halki. Kylän rakennuskanta sijaitsee tien varrella pääosin meren rannalla. Vuonna 2016 kylässä asui 25 ihmistä. Varhaisin maininta Bölestä on 1500-luvulta. Vuoden 1571 maakirjan mukaan kylässä oli seitsemän taloa. Kylä on ollut tyypillinen saariston kalastajakylä, jossa on ollut pienimuotoista maanviljelyä. Maantie kylän halki on tehty 1920-luvulla. Kylänraitti on alkanut hiljetyä ja osa kylän rakennuksista on nykyään vapaa-ajan asuntoina. ==Lähteet== Luokka:Hiittisten kylät
Painonnoston maailmanmestaruuskilpailut 1981

Vuoden 1981 painonnoston maailmanmestaruuskilpailut järjestettiin 12.–20. syyskuuta 1981 Lillessä, Ranskassa. Kilpailuihin osallistui 194 nostajaa 35 maasta. Miehet kilpailivat kymmenessä painoluokassa. Neuvostoliitto voitti viisi yhteistulosmestaruutta, Bulgaria neljä ja Itä-Saksa yhden. Kilpailut toimivat samalla Euroopan-mestaruuskilpailuina. Uuden yhteistuloksen maailmanennätyksen teki Bulgarian Beloslav Manolov alle 60-kiloisten sarjassa tuloksellaan 302,5 kg. Yhteistuloksen maailmanennätystä sivusivat Neuvostoliiton Kanybek Osmonalijev alle 52-kiloisten sarjassa tuloksellaan 247,5 kg, Bulgarian Janko Rusev alle 75-kiloisten sarjassa tuloksellaan 360 kg ja Bulgarian Blagoi Blagojev alle 90-kiloisten sarjassa tuloksellaan 405 kg. == Lähteet == 1981 Luokka:Vuoden 1981 urheilu Luokka:Ranskan urheilutapahtumat Luokka:Lillen urheilu
Painonnoston maailmanmestaruuskilpailut 1982

Vuoden 1982 painonnoston maailmanmestaruuskilpailut järjestettiin 9.–19. syyskuuta 1982 Ljubljanassa, Jugoslaviassa. Kilpailuihin osallistui 205 nostajaa 38 maasta. Miehet kilpailivat kymmenessä painoluokassa. Neuvostoliitto ja Bulgaria voittivat kumpikin neljä yhteistulosmestaruutta sekä Puola kaksi. Kilpailut toimivat samalla Euroopan-mestaruuskilpailuina. Uuden yhteistuloksen maailmanennätyksen tekivät Bulgarian Anton Kodjabašev alle 56-kiloisten sarjassa tuloksellaan 280 kg ja saman maan Janko Rusev alle 75-kiloisten sarjassa tuloksellaan 365 kg. Yhteistuloksen maailmanennätystä sivusivat Bulgarian Asen Zlatev alle 82,5-kiloisten sarjassa tuloksellaan 400 kg ja Bulgarian Blagoi Blagojev alle 90-kiloisten sarjassa tuloksellaan 415 kg. == Lähteet == 1982 Luokka:Vuoden 1982 urheilu Luokka:Jugoslavian urheilu Luokka:Ljubljanan urheilu
Painonnoston maailmanmestaruuskilpailut 1983

Vuoden 1983 painonnoston maailmanmestaruuskilpailut järjestettiin 22.–30. lokakuuta 1983 Moskovassa, Neuvostoliitossa. Kilpailuihin osallistui 187 nostajaa 32 maasta. Miehet kilpailivat kymmenessä painoluokassa. Neuvostoliitto voitti kuusi yhteistulosmestaruutta, Bulgaria kolme ja Itä- Saksa yhden. Kilpailut toimivat samalla Euroopan-mestaruuskilpailuina. Uuden yhteistuloksen maailmanennätyksen tekivät Bulgarian Neno Terzijiski alle 52-kiloisten sarjassa tuloksellaan 260 kg, Neuvostoliiton Oksen Mirzojan alle 56-kiloisten sarjassa tuloksellaan 292,5 kg, Neuvostoliiton Jurik Sarkisjan alle 60-kiloisten sarjassa tuloksellaan 312,5 kg ja Bulgarian Aleksander Varbanov alle 75-kiloisten sarjassa tuloksellaan 370 kg. == Lähteet == 1983 Luokka:Vuoden 1983 urheilu Maailmanmestaruuskilpailut 1983 Luokka:Moskovan urheilu
Painonnoston maailmanmestaruuskilpailut 1985

Vuoden 1985 painonnoston maailmanmestaruuskilpailut järjestettiin 23.–31. elokuuta 1985 Södertäljessä, Ruotsissa. Kilpailuihin osallistui 195 nostajaa 38 maasta. Miehet kilpailivat kymmenessä painoluokassa. Bulgaria voitti kuusi yhteistulosmestaruutta, Neuvostoliitto neljä ja Unkari yhden. Alle 90-kiloisten sarjassa mestaruus jaettiin tasatuloksella kahden neuvostoliittolaisnostajan kesken. Kisoissa ei tehty uusia yhteistuloksen maailmanennätyksiä. == Lähteet == 1985 Luokka:Vuoden 1985 urheilu Luokka:Ruotsin urheilutapahtumat Luokka:Södertäljen kunta
Painonnoston maailmanmestaruuskilpailut 1986

Vuoden 1986 painonnoston maailmanmestaruuskilpailut järjestettiin 8.–16. marraskuuta 1986 Sofiassa, Bulgariassa. Kilpailuihin osallistui 193 nostajaa 41 maasta. Miehet kilpailivat kymmenessä painoluokassa. Bulgaria voitti seitsemän yhteistulosmestaruutta, Neuvostoliitto kaksi ja Romania yhden. Uuden yhteistuloksen maailmanennätyksen tekivät Bulgarian Naum Šalamanov alle 60-kiloisten sarjassa tuloksellaan 355 kg ja Neuvostoliiton Juri Zaharevitš alle 110-kiloisten sarjassa tuloksellaan 447,5 kg. Yhteistuloksen maailmanennätystä sivusi Bulgarian Asen Zlatev alle 82,5-kiloisten sarjassa tuloksellaan 405 kg. == Lähteet == 1986 Luokka:Vuoden 1986 urheilu Luokka:Sofian urheilu
Painonnoston maailmanmestaruuskilpailut 1987

Vuoden 1987 painonnoston maailmanmestaruuskilpailut järjestettiin miehille 6.–13. syyskuuta Ostravassa, Tšekkoslovakiassa ja naisille 30. lokakuuta – 1. marraskuuta Daytona Beachissä, Yhdysvalloissa. Naiset kilpailivat maailmanmestaruuksista ensimmäisen kerran, ja mukana oli 100 nostajaa 22 maasta. Miesten MM-kilpailuihin osallistui 168 nostajaa 29 maasta. Miehet kilpailivat kymmenessä painoluokassa. Bulgaria voitti viisi yhteistulosmestaruutta, Neuvostoliitto neljä ja Unkari yhden. Naisten yhdeksästä painoluokasta Kiina voitti kahdeksan ja Yhdysvallat yhden. Miesten MM-kilpailuissa uuden yhteistuloksen maailmanennätyksen teki Neuvostoliiton Aleksandr Kurlovitš yli 110-kiloisten sarjassa tuloksellaan 472,5 kg. Yhteistuloksen maailmanennätystä sivusi Bulgarian Sevdalin Marinov alle 52-kiloisten sarjassa tuloksellaan 262,5 kg. == Lähteet == 1987 Luokka:Vuoden 1987 urheilu Luokka:Tšekkoslovakian urheilu Luokka:Ostravan urheilu Luokka:Floridan urheilu
Painonnoston maailmanmestaruuskilpailut 1989

Vuoden 1989 painonnoston maailmanmestaruuskilpailut järjestettiin miehille 16.–23. syyskuuta Ateenassa, Kreikassa ja naisille 24.–26. marraskuuta Manchesterissa, Isossa-Britanniassa. Miesten MM-kilpailuihin osallistui 220 nostajaa 37 maasta ja naisten MM-kilpailuihin 133 nostajaa 25 maasta. Kilpailut toimivat samalla Euroopan-mestaruuskilpailuina. Miehet kilpailivat kymmenessä painoluokassa. Neuvostoliitto voitti viisi yhteistulosmestaruutta, Bulgaria neljä ja Turkki yhden. Naisten yhdeksästä painoluokasta Kiina voitti kahdeksan ja Bulgaria yhden. Miesten MM-kilpailuissa uuden yhteistuloksen maailmanennätyksen teki Bulgarian Ivan Ivanov alle 52-kiloisten sarjassa tuloksellaan 272,5 kg. == Lähteet == 1989 Luokka:Vuoden 1989 urheilu Luokka:Ateenan urheilu Luokka:Manchesterin urheilu
Toyota Corolla (1983)

Toyota Corolla E80 on Toyota Corollan viidennen sukupolven malli, jota valmistettiin vuosina 1983–1987. Se korvasi edeltäneen E70-mallin ja seuraajaksi tuli E90. Pohjois-Amerikassa myytiin Corollaan perustuvaa Chevrolet Novaa. == Toyota Corolla E80 (1983–1987) == Viidennen sukupolven Corolla esiteltiin vuonna 1983 neliovisena sedanina ja viisiovisena liftbackina. Merkittävä uudistus edellismalliin verrattuna oli vetotavan muuttuminen takavetoisesta etuvetoiseksi. Etuvetoista farmarimallia ei kuitenkaan tullut, vaan takavetoisen E70-sukupolven farmaria myytiin edelleen E80:n rinnalla. Lisäksi Corolla-mallistoon kuuluneet coupé-koriset versiot (AE85 ja AE86) olivat takavetoisia. Kolme- tai viisiovinen pystyperäinen hatchback-malli esiteltiin syksyllä 1984. Vuonna 1985 Corolla sai muun muassa aiempaa leveämmät ajovalot. == Lähteet == == Aiheesta muualla == Corolla (1983) Luokka:C-segmentin autot Luokka:1980-luvun autot
Toyota Corolla (1987)

Toyota Corolla E90 on Toyota Corollan kuudennen sukupolven malli, jota valmistettiin vuosina 1987–1992. Se korvasi edeltäneen E80-mallin ja seuraajaksi tuli E100. Japanissa osaa malleista myytiin nimellä Toyota Sprinter, Etelä-Afrikassa puolestaan käytettiin nimiä Toyota Conquest ja Toyota Tazz. Lisäksi Yhdysvalloissa valmistettiin Corollaan perustuvaa Geo Prizmiä, Australiassa puolestaan Holden Novaa. Molemmat mallit olivat seurausta General Motorsin ja Toyotan välisestä yhteistyöhankkeesta. == Toyota Corolla E90 (1987–1992) == Kuudennen sukupolven Corolla esiteltiin keväällä 1987. Tekniset muutokset edeltäjään verrattuna eivät olleet merkittäviä, mutta alustarakenteita oli jonkin verran uudistettu paremman jousitusmukavuuden takaamiseksi. Täytenä uutuutena Corolla-mallistossa saataville tuli nelivetoinen malliversio. Korimalleina olivat kolmi- ja viisioviset hatchbackit, neliovinen sedan, viisiovinen liftback ja farmari. Farmarimallin muuttuminen takavetoisesta etuvetoiseksi tapahtui vasta E90-mallisukupolvessa, sillä takavetoisen E70-sukupolven farmariversio oli säilynyt mallistossa vuoteen 1987 saakka. Nelivetoinen farmarimalli erosi etuvetoisesta etenkin peräosansa muotoilun osalta, ja sitä myytiin Japanissa nimellä Toyota Sprinter Carib. == Lähteet == == Aiheesta muualla == Corolla (1987) Luokka:C-segmentin autot Luokka:1980-luvun autot Luokka:1990-luvun autot
Kontiolahden lukio

Kontiolahden lukio on pohjoiskarjalalaisessa Kontiolahden kunnassa toimiva yleislukio. Vuonna 2018 lukiossa opiskeli 213 lukiolaista. Kontiolahden lukio on aiemmin houkutellut lukiolaisia opiskelemaan useita kieliä esimerkiksi ulkomaille suuntautuvien opintomatkojen avulla. Nyttemmin lukio (kunta) antaa lukion alussa kullekin lukiolaiselle kannettavan tietokoneen käyttöönsä. Kontiolahden lukio on pärjännyt useassa lukiovertailuissa hyvin. Koulu sijoittui esimerkiksi STT:n vuoden 2019 lukiovertailussa Pohjois-Karjalan kolmanneksi parhaaksi lukioksi. STT:n lukiovertailu kuvastaa osaltaan lukio- opetuksen hyvää tasoa. Tässä lukiovertailussa mitataan osaamisen kehittymistä tarkastelemalla oppilaiden ylioppilaskirjoitusten arvosanoja verrattuna lukion sisäänpääsykeskiarvoihin kolme vuotta aiemmin. Saman Kontiolahden kirkonkylän koulukeskuksen tontilla toimivat myös Kontiolahden koulu (kunnan ainoa yläkoulu) ja syksystä 2021 lähtien Kirkonkylän koulu (alakoulu). ==Lähteet== ==Aiheesta muualla== *Kontiolahden lukio, Lukio (opintopolku.fi) Luokka:Suomen lukiot Luokka:Kontiolahden rakennukset ja rakennelmat
Tohmajärven lukio

Tohmajärven lukio on pohjoiskarjalalaisessa Tohmajärven kunnassa toimiva pieni yleislukio. Lukio perustettiin vuonna 1966. Se toimii Tohmajärven koulukeskuksessa yhdessä Tietäväisen koulun kanssa. Vuonna 2018 lukiossa opiskeli 48 lukiolaista. ==Lähteet== ==Aiheesta muualla== *Tohmajärven lukio, Lukio (opintopolku.fi) * Luokka:Suomen lukiot Luokka:Tohmajärvi
Pihkanjalostustuotteet

PihkanjalostustuotteetMOT Englannin tekniikka ja kauppa tai mäntyuutetuotteet () ovat männystä ja muista havupuista saatavia kemikaaleja, joihin lukeutuvat muun muassa piki, tärpätti, mäntyöljy, resiini ja terpeenit. Kemikaaliryhmän englanninkielinen nimi naval stores viittaa niiden erilaisiin käyttökohteisiin puulaivojen rakentamisessa ja huollossa. Suurimmat pihkanjalostajat olivat Yhdysvallat ja Ranska, mutta teollisuudenala oli suuri myös Kreikassa, Espanjassa, Portugalissa ja Meksikossa. == Lähteet == Luokka:Laivanrakennus Luokka:Metsätalous Luokka:Havupuut
Pyhäselän lukio

Pyhäselän lukio on Joensuun kaupungin Pyhäselän pitäjän keskustaajamassa Hammaslahdessa toimiva yleislukio. Vuonna 2018 lukiossa opiskeli 75 lukiolaista. ==Lähteet== ==Aiheesta muualla== *Pyhäselän lukio, Lukio (opintopolku.fi) Luokka:Joensuun lukiot Luokka:Pyhäselkä
Tahto Areena

Tahto Areena on Huittisissa sijaitseva liikuntahalli, joka on valmistunut vuonna 2019. Se rakennettiin liikuntahalli Huhkolinnan tilalle. Liikuntasali on kokonaisalaltaan 1383 m² ja se jaetaan neljään eri lohkoon. Yhtä aikaa voi pelata esimerkiksi lentopalloa, koripalloa ja sählyä. Liikuntahallissa on myös kahvila, 60 metrin juoksurata ja voimailutila. == Lähteet == == Aiheesta muualla == * Tahto Areena MyHuittisissa Luokka:Huittisten urheiluhallit
Ambikapur

Ambikapur on Intian Chhattisgarhin osavaltiossa sijaitseva noin 112 000 asukkaan kaupunki, joka toimii Surgujan piirikunnan hallinnollisena keskuksena. Kaupungin entinen nimi on Surguja, jonka lisäksi se tunnetaan toisinaan nimellä Bisrampur. Ambikapur on aiemmin toiminut Surgujan ruhtinaskunnan pääkaupunkina. Ambikapur nousi vuonna 2019 Intian toiseksi puhtaimmaksi kaupungiksi ja sinne perustettiin maan ensimmäinen roskakahvila. Roskakahvilan perusideana on, että ihminen joka tuo kilogramman verran muoviroskaa saa ilmaisen aterian. Vuoden 2011 väestönlaskennan mukaan Ambikapurin väestöstä 79 prosenttia tunnustautuu hindulaisiksi. Toiseksi suurin uskonto on islam, jonka seuraajia kaupungissa asuu noin 11 prosenttia. Muslimien jälkeen seuraavaksi suurin uskonnollinen ryhmä ovat kristityt kahdeksalla prosentilla. Lukutaitoisten osuus asukkaista on noin 88 prosenttia. Slummeissa asui 19 151 henkeä eli melkein 16 prosenttia väestöstä. Ambikapurissa sijaitsee vuonna 2008 perustettu Sargujan yliopisto. ==Lähteet== Luokka:Chhattisgarhin kaupungit
Uuskäärmeet

Uuskäärmeet (Caenophidia) on käärmeiden kladi, joka sisältää suurimman osan nykyisistä käärmeistä. Ryhmä sisältää pisimmälle kehittyneet käärmeet, eikä sen jäsenillä ole lainkaan merkkejä primitiivisinä piirteinä pidetyistä lantionluista tai leuan coronoideus-luusta. Vain oikea keuhko on toimiva. Uuskäärmeitä voidaan pitää hyvin tyypillisinä käärmeinä: niillä on päässä tyypillinen levykuvio, niiden luuranko on kevyt, vartalonlihakset pitkät ja ruumis on solakka ja liikkuva. Suurin osa uuskäärmeistä on nopeita myrkkykäärmeitä. == Luokittelu == Uuskäärmeiden luokittelu: * Kladi: Uuskäärmeet (Caenophidia) ** Yläheimo: Acrochordoidea *** Heimo: Käsnäkäärmeet (Acrochordidae) ** Kladi: Colubroides *** Heimo: Xenodermidae *** Kladi: Colubriformes **** Heimo: Pareidae **** Kladi: Endoglyptodonta ***** Yläheimo: Colubroidea ****** Heimo: Tarhakäärmeet (Colubridae) ***** Yläheimo: Elapoidea ****** Heimo: Myyräkyyt (Atractaspididae) ****** Heimo: Cyclocoridae ****** Heimo: Myrkkytarhakäärmeet (Elapidae) ****** Heimo: Lamprophiidae ****** Heimo: Prosymnidae ****** Heimo: Psammophiidae ****** Heimo: Pseudaspididae ****** Heimo: Pseudoxyrhophiidae ****** Suku: Buhoma ***** Heimo: Vesivaletarhakäärmeet (Homalopsidae) ***** Heimo: Kyykäärmeet (Viperidae) Sukupuuttoon kuolleet uuskäärmeheimot (Anomalophiidae, Nigerophiidae, Palaeophiidae ja Russellophiidae) puuttuvat luokittelusta, sillä niiden sukulaissuhteet ovat epäselvät. == Lähteet == *
Koenigsegg Regera

Koenigsegg Regera on Koenigseggin vuodesta 2015 lähtien valmistama superauto, joka korvasi Koenigsegg Ageran. Auto on hybridi eli sen voimanlähteenä on polttomoottorin ohella myös sähkömoottori. Totutusta poiketen autossa ei ole lainkaan vaihteistoa, vaan voima välittyy moottorista suoraan vetäville takapyörille. Auton ilmoitettu valmistusmäärä on vain 80 yksilöä, joista kaikki myytiin ennakkoon. Auton myyntihinta Britanniassa on 1 350 000 puntaa. Auton suorituskyvyksi luvataan 410 km/h huippunopeus ja 2,8 sekunnin kiihtyvyys 0–100 km/h nopeuteen. == Lähteet == == Aiheesta muualla == Regera Luokka:Superautot Luokka:2010-luvun autot
Kaikkien sankari

Kaikkien sankari (Everyone’s Hero) on vuonna 2006 julkaistu yhdysvaltalainen- kanadalainen animaatioelokuva, jonka ohjasi Christopher Reeve. == Ääninäyttelijät == Alkuperäinen näyttelijä Rooli Jake T. Austin …Yankee Irving Rob Reiner …Screwie Whoopi Goldberg …Darlin William H. Macy …Lefty Maginnis Robin Williams …Napoleon Cross Raven-Symoné …Marti Brewster Cherise Boothe …Rosetta Brewster Forest Whitaker …Lonnie Brewster Mandy Patinkin …Stanley Irving Dana Reeve …Emily Irving Robert Wagner …Mr. Robinson Brian Dennehy …Babe Ruth Gideon Jacobs …Tubby Luokka:Yhdysvaltalaiset animaatioelokuvat Luokka:Kanadalaiset animaatioelokuvat Luokka:Vuoden 2006 kanadalaiset elokuvat Luokka:Vuoden 2006 yhdysvaltalaiset elokuvat